Italiani brava gente
Italiani brava gente () ili Oni su išli na Istok () je italijansko-sovjetski crno-bijeli ratni film snimljen 1964. godine u režiji Giuseppea De Santisa. Protagonisti su pripadnici 8. italijanske armije, koju je tadašnja fašistička Italija za vrijeme Drugog svjetskog rata kao članica Sila Osovine poslala kao ispomoć svojim njemačkim saveznicima u borbi protiv Sovjeta na Istočnom frontu. Radnja se događa 1942. godine i prikazuje kako se italijanski vojnici, koji sudjeluju u velikoj osovinskoj ljetnoj ofanzivi, ispočetka na sve gledaju kao egzotičnu pustolovinu, suočavaju sa strahovitim logističkim problemima, otvorenim neprijateljstvom lokalnog stanovništva, kao i sve žešćim otporom Crvene armije koji će krajem godine kulminirati sovjetskom protivofenzivom i potpunim uništenjem italijanskih snaga.

Italiani brava gente je bio sniman na autentičnim lokacijama u današnjoj Ukrajini i Rusiji, a pri čemu su producentima značajnu pomoć dale sovjetske vlasti, pruživši hiljade statista, kao i opremu Crvene armije. U nekoliko manjih uloga se pojavljuju i američki glumci, uključujući tada nepoznatog Petera Falk koji će nekoliko godina kasnije steći slavu tumaćeći lik inspektora Columba.

Uloge
Arthur Kennedy	... 	Ferro Maria Ferri
Zhanna Prokhorenko	... 	Katya
Raffaele Pisu	... 	Gabrielli
Tatjana Samojlova	... 	Sonya
Andrea Checchi	... 	Sermonti
Riccardo Cucciolla	... 	Sanna
Valeri Somov	... 	Giuliani
Peter Falk	... 	Bolničarski kapetan
Nino Vingelli	... 	Amalfitano
Lev Prygunov	... 	Bazzocchi
Grigorij Mihajlov	... 	Ruski partizan 
I. Paramonov	... 	Njemački dezerter
Gino Pernice	... 	Collidi
Boris Kožukhov	... 	Major
Vincenzo Polizzi	... 	Sicilijanac

Vanjske veze
 

Italijanski filmovi
Sovjetski filmovi
Ratni filmovi
Filmovi o Drugom svjetskom ratu
Authority control 2